

**Výzva na predkladanie cenových ponúk**

zákazka s nízkou hodnotou podľa § 117 zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) na dodanie tovarov s názvom „Školské lavice a stoličky“

**1. Identifikácia verejného obstarávateľa**

 Názov: Základná škola, Černyševského 8, Bratislava

 Sídlo: Černyševského 8, 851 01 Bratislava

 IČO: 31754929

 Riaditeľka školy: Mgr. Zora Dóczyová

 Kontaktná osoba: Mgr. Martina Patko

 E-mail: skola@zscerba.petrzalka.sk

 Telefón: +421 947 487 705

**2. Všeobecná špecifikácia predmetu zákazky**

Názov predmetu obstarávania: Školské lavice a stoličky – dvojmiestne zostavy

#  CPV- hlavný predmet 39160000-1- školský nábytok

 Druh zákazky: Tovar, služba

 Elektronická aukcia: Nie

Komunikačné rozhranie: https://josephine.proebiz.com/sk/tender/35139/summary

**3. Miesto dodania zákazky**

 Základná škola, Černyševského 8, 851 01 Bratislava

**4**. **Špecifikácia predmetu zákazky**

Predmetom tejto zákazky je nákup školských lavíc a stoličiek. Technická špecifikácia zákazky je uvedená v bode 16. Tovar musí byť dodaný nepoškodený. Súčasťou predmetu zákazky sú aj súvisiace služby spojené s dopravou a montážou na mieste dodania.

Predmet zákazky v celom rozsahu je opísaný tak, aby bol presne a zrozumiteľne špecifikovaný.

V prípade, že na základe fyzickej kontroly pri preberaní tovaru zistí objednávateľ zrejmé chyby tovaru, resp. jeho nesúlad s objednávkou, objednávateľ si vyhradzuje právo neprevziať tovar alebo jeho časť.

Túto skutočnosť vyznačí na dodacom liste a chybný tovar vráti dodávateľovi. Dodávateľ je povinný na vlastné náklady odstrániť zrejmé chyby tovaru, resp. ho vymeniť.

Uchádzač musí predložiť ponuku na celý predmet zákazky v požadovanom **rozsahu, obsahu a kvalite**.

**5**. **Predpokladaná hodnota zákazky: 11.518 EUR s DPH**

**6. Typ zmluvného vzťahu s úspešným uchádzačom**

 Uzavretie jednorázovej zmluvy – objednávky

 6.1 Verejný obstarávateľ si v nadväznosti na ustanovenia § 57 ZVO vyhradzuje právo zrušiť použitý

 spôsob zadávania zákazky, nepristúpiť k podpísaniu objednávky, a to bez finančných nárokov všetkých

 strán a ďalej postupovať v súlade s platným zákonom o verejnom obstarávaní.

6.2. Objednávka nesmie byť v rozpore s týmito súťažnými podkladmi a s ponukou predloženou úspešným uchádzačom alebo uchádzačmi.

**7.** **Lehota dodania:** do 4 týždňov od vystavenia objednávky

**8.** **Platobné podmienky**

8.1. Zákazka bude financovaná z poskytnutých finančných prostriedkov z MŠVVaŠ z projektu „Podpora začlenenia detí, žiakov a študentov z Ukrajiny v súvislosti s vojnovým konfliktom na Ukrajine“. Kúpnu cenu uhradí verejný obstarávateľ úspešnému uchádzačovi bezhotovostným platobným stykom. Verejný obstarávateľ neposkytuje zálohovú platbu.

**9.** **Podmienky účasti**

Verejného obstarávania sa môže zúčastniť len ten uchádzač, ktorý spĺňa podmienky účasti týkajúce sa osobného postavenia:

a) Je oprávnený dodávať tovar. Túto podmienku účasti preukáže doloženým dokladom o oprávnení dodávať tovar predmetu zákazky. Za účelom preukázania tejto podmienky sa vyžaduje predloženie fotokópie dokladu o oprávnení dodávať tovar, ktorý zodpovedá predmetu zákazky. U právnických osôb napr. výpis z obchodného registra, u fyzických osôb napr. výpis zo živnostenského registra. Uvedené (doklad o oprávnení dodávať tovar ) sa nevyžaduje (a uchádzač nebude v prípade nepredloženia vylúčený) v prípade, ak má uchádzač aktuálny zápis vo verejne prístupnom registri na stránke [www.orsr.sk](http://www.orsr.sk) alebo [www.zrsr.sk](http://www.zrsr.sk) alebo [www.uvo.gov.sk](http://www.uvo.gov.sk) alebo v inom, verejne prístupnom registri. V tomto prípade si oprávnenie uchádzača realizovať predmet zákazky overí verejný obstarávateľ. Odporúča sa v tomto prípade uviesť v ponuke link na overenie dokladu o oprávnení podnikať, ktoré sú predmetom tejto zákazky.

b) Nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu. Túto podmienku účasti uchádzač nepreukazuje, ale v prípade, ak verejný obstarávateľ zistí, že uchádzač má uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, bude vylúčený.

**10. Predkladanie ponúk**

Elektronickú ponuku uchádzači vložia vyplnením ponukového formulára a vložením požadovaných dokladov a dokumentov v systéme JOSEPHINE https://josephine.proebiz.com/sk/tender/35139/summary

**11.** **Kritérium na vyhodnotenie ponúk**

Verejný obstarávateľ vyhodnocuje ponuky na základe objektívneho kritéria s cieľom určiť ekonomicky najvýchodnejšiu ponuku. Kritérium podporuje hospodársku súťaž a je nediskriminačné.

Ponuky uchádzačov sa budú vyhodnocovať na základe kritéria **najnižšej ceny** **s DPH** za celý predmet obstarávania a splnenie bodu 16

**12.** **Lehota na predkladanie ponúk uplynie: 5.12.2022 do 12.00 hod.**

Ponuky musia byť doručené v lehote na predkladanie ponúk uvedenej v systéme Josephine. Ponuka zaradeného záujemcu predložená po uplynutí lehoty na predkladanie ponúk sa elektronicky neotvorí a v zmysle zákona bude vylúčená.

**13.** **Verejný obstarávateľ požaduje predloženie dokumentov**

 prostredníctvom ktorých uchádzač preukazuje splnenie podmienok účasti:

* záručné listy
* výrobný certifikát, ktorý preukazuje zhodu s požadovaným tovarom
* fotodokumentácia alt. technický výkres dizajnového prevedenia

**14. Vysvetlenie výzvy**

V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže záujemca elektronicky požiadať verejného obstarávateľa v systéme JOSEPHINE prostredníctvom záložky „KOMUNIKÁCIA“ o ich vysvetlenie. Záujemca musí svoju žiadosť doručiť verejnému obstarávateľovi dostatočne vopred pred uplynutím lehoty na predkladanie ponúk tak, aby mal verejný obstarávateľ dostatok času na spracovanie a doručenie odpovede všetkým záujemcom. O doručení správy bude záujemca informovaný prostredníctvom notifikačného e-mailu.

 Verejný obstarávateľ si vyhradzuje právo predĺžiť lehotu na predkladanie ponúk.

**15. Vyhodnotenie ponúk**

Verejný obstarávateľ po uplynutí lehoty na predkladanie ponúk vyhodnotí ponuky a uchádzačov bude informovať v systéme JOSEPHINE prostredníctvom záložky „KOMUNIKÁCIA“

Verejný obstarávateľ má počas hodnotenia možnosť požiadať uchádzača o vysvetlenie predložených dokladov.

Verejný obstarávateľ si vyhradzuje právo odmietnuť všetky nerelevantné ponuky, ktoré nespĺňajú požadované kritériá.

**16. Technická špecifikácia požadovaného tovaru**

Predmetom výzvy je dodanie lavíc so stoličkami do školských tried vyrobené v súlade s platnou normou, vrátane dopravy, vynosenia a montáže zariadenia v nasledovnej špecifikácií:

|  |  |  |
| --- | --- | --- |
| **Tovar/Služba** | **Špecifikácia** | **Množstvo** |
| **Dvojmiestna rastúca zostava v zložení lavica + 2 stoličky****(1.stupeň)** | **lavica**konštrukcia lavice s reguláciou 3-5, pre žiakov 1. stupňa-kovová konštrukcia vysokej pevnosti z oválneho profilu 50x30 mm-povrchové prevedenie konštrukcie – lakovaná práškovými farbami, odtieň RAL podľa vzorkovníka -lavica vystužená po celej dĺžke s kovovým profilom alt. drevenou vzperou -nohy ukončené plastovými koncovkami s veľkou trecou plochou-pracovná doska lavice potiahnutá odolným kompaktným laminátom, CPL, melamín, alt. HPL, s oblými rohmi ktoré sú chránené hranou ABS 2mm-rozmer 1300 x 500 x 18 mm-regulácia výšky pomocou skrutky – (preferencia s imbusovou hlavou)-povrchové prevedenie konštrukcie – lakovaná práškovaná farba odtieň RAL podľa vzorkovníka uchádzača- 2x odkladacie drótené košíky lakované komaxitovou farbou -2x háky na tašku umiestnené **v strede** konštrukcie lavice, tak aby nebránili deťom pri výstupe z lavice-rozmer 1300 x 500 mm**stolička**-konštrukcia stoličky s reguláciou výšky 3-5, pre žiakov 1. stupňa-kovová konštrukcia vysokej pevnosti z oválneho profilu- povrchové prevedenie konštrukcie – lakovaná práškovými farbami, odtieň RAL podľa vzorkovníka-nohy ukončené plastovými koncovkami s veľkou trecou plochou-sedák a opierka vyrobená z viac vrstvovej preglejky-sedák profilový so zaoblenou hranou | 26 ks |
| **Dvojmiestna rastúca zostava v zložení lavica + 2 stoličky****(2.stupeň)** | **lavica**konštrukcia lavice s reguláciou 5-7, pre žiakov 2. stupňa-kovová konštrukcia vysokej pevnosti z oválneho profilu 50x30 mm-povrchové prevedenie konštrukcie – lakovaná práškovými farbami, odtieň RAL podľa vzorkovníka -lavica vystužená po celej dĺžke s kovovým profilom alt. drevenou vzperou -nohy ukončené plastovými koncovkami s veľkou trecou plochou-pracovná doska lavice potiahnutá odolným kompaktným laminátom, CPL, melamín, alt. HPL, s oblými rohmi ktoré sú chránené hranou ABS 2mm-rozmer 1300 x 500 x 18 mm-regulácia výšky pomocou skrutky – (preferencia s imbusovou hlavou)-povrchové prevedenie konštrukcie – lakovaná práškovaná farba odtieň RAL podľa vzorkovníka uchádzača-2x odkladacie drótené košíky lakované komaxitovou farbou -2x háky na tašku umiestnené v **strede** konštrukcie lavice, tak aby nebránili deťom pri výstupe z lavice -rozmer 1300 x 500 mm**stolička**-konštrukcia stoličky s reguláciou výšky 5-7, pre žiakov 2. stupňa-kovová konštrukcia vysokej pevnosti z oválneho profilu- povrchové prevedenie konštrukcie – lakovaná práškovými farbami, odtieň RAL podľa vzorkovníka-nohy ukončené plastovými koncovkami s veľkou trecou plochou-sedák a opierka vyrobená z viac vrstvovej preglejky-sedák profilový so zaoblenou hranou | 28 |
| **Doprava** | ZŠ Černyševského 8, 851 01 Bratislava | 1 |
| **Montáž**  | Zmontovanie a skompletizovanie lavicových zostáv vrátane stoličiek na mieste dodania | 1 |
| **Vynosenie zákazky** | Vynosenie tovaru a rozmiestnenie po triedach | 1 |
| **Likvidácia obalu** | Odnesenie obalového materiálu | 1 |

-farebné a dizajnové prevedenie na obrázku je ilustračné

-farebné prevedenie podľa vzorkovníka RAL sa zadefinuje v objednávke, podľa aktuálnej ponuky vybraného dodávateľa.



Bratislava, dňa 25.11.2022